Document ID: 32002R1730

Title and Content:
Κανονισμός (ΕΚ) αριθ. 1730/2002 της Επιτροπής της 30ής Σεπτεμβρίου 2002 που αφορά του κανόνες εφαρμογής του κανονισμού (ΕΚ) αριθ. 1408/2002 του Συμβουλίου, όσον αφορά τις παραχωρήσεις υπό τη μορφή δασμολογικών ποσοστώσεων για ορισμένα προϊόντα με βάση τη σίκαλη και τη βρώμη καταγόμενα από την Ουγγαρία Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1408/2002 του Συμβουλίου, της 29ης Ιουλίου 2002, που προβλέπει παραχωρήσεις υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και την προσαρμογή, ως αυτόνομου και μεταβατικού μέτρου, ορισμένων γεωργικών παραχωρήσεων που προβλέπονται από την ευρωπαϊκή συμφωνία με την Ουγγαρία(1), και ιδίως το άρθρο 1 παράγραφος 3, Εκτιμώντας τα ακόλουθα: (1) Σύμφωνα με τις διατάξεις του κανονισμού (ΕΚ) αριθ. 1408/2002, η Κοινότητα καθορίζει για κάθε περίοδο εμπορίας δασμολογικές ποσοστώσεις εισαγωγής με μηδενικό δασμό για 2000 τόνους σίκαλης, αλεύρων σίκαλης, πλιγουριού και σιμιγδαλιού σίκαλης και σβόλων σίκαλης καθώς και για 1000 τόνους βρώμης, αλεύρων βρώμης, πλιγουριού και σιμιγδαλιού βρώμης και σβόλων βρώμης. (2) Το άρθρο 2 παράγραφος 1 του κανονισμού προβλέπει ότι η διαχείριση αυτών των δασμολογικών ποσοστώσεων θα γίνεται σύμφωνα με τις διατάξεις που προβλέπονται στα άρθρα 308α, 308β και 308γ του κανονισμού (ΕΟΚ) αριθ. 2454/93 της Επιτροπής, της 2ας Ιουλίου 1993, που καθορίζει ορισμένες διατάξεις εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση κοινοτικού τελωνειακού κώδικα(2), όπως τροποποιήθηκε τελευταία από τον κανονισμό (ΕΚ) αριθ. 444/2002(3). Δεν χρειάζεται καμία συμπληρωματική διάταξη εφαρμογής. (3) Το άρθρο 5 του κανονισμού (ΕΚ) αριθ. 1408/2002 προβλέπει ότι οι δασμολογικές ποσοστώσεις εφαρμόζονται από την ημερομηνία που τίθενται σε ισχύ οι κανόνες εφαρμογής οι οποίοι προβλέπονται από το άρθρο 1 παράγραφος 3 του εν λόγω κανονισμού. Για λόγους νομικής ασφάλειας, θα πρέπει να καθοριστεί η ημερομηνία ανοίγματος αυτών των ποσοστώσεων. (4) Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής διαχείρισης των σιτηρών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ανοίγουν οι δασμολογικές ποσοστώσεις που φέρουν τους αριθμούς 09.5862 και 09.5864, οι οποίες περιλαμβάνονται στο παράρτημα Αβ) του κανονισμού (ΕΚ) αριθ. 1408/2002. Τις διαχειρίζεται η Επιτροπή σύμφωνα με τα άρθρα 308α, 308β και 308γ του κανονισμού (ΕΟΚ) αριθ. 2454/93. Άρθρο 2 Ο παρών κανονισμός τίθεται σε ισχύ τρεις ημέρες μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 30 Σεπτεμβρίου 2002.

Classification Labels:
986
703
36

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ"}

EuroVoc IDs (Original): 5655
2519
5781
5087
5283
122
2106
5360
614
914
2200
2736

EuroVoc IDs (Expanded): 5655
2519
5781
5087
5283
122
2106
5360
614
914
2200
2736

Dataset Source: meu

Split: train